Madárgyűrűző táborban jártam

 Nekem nagyon tetszett a madárgyűrűző tábor, mert nagyon sok madárfajt láttam, amit a városban nem láthatok.

 Meg is kérdeztem tőlük, mit gondolnak arról, hogy nekirepülnek a hálónak, az emberek zsákokba rakják őket, majd fogdossák, nézegetik?

 Vörösbegy: - Nekem nem nagyon tetszik, de ha a gyerekek örülnek neki, akkor én is!

 Széncinege: - Nagyon haragszom rájuk! Ahol csak lehet, megcsipkedem a kezüket, mindenáron harcolok a szabadságomért!

 Jégmadár: - Nem ijedtem meg tőlük. Megfigyeltem őket. Érdekes! Mindegyiknek más-más a tollazata!

 Jövőre is szeretnék ellátogatni a táborba és újból látni a kis madárkákat!

Bokros Nóra 3. a

Kazincbarcikai Pollack Mihály Általános Iskola

Felkészítő: Muszka Marianna